สวัสดีคะขออนุญาตสอบถามคุณคะหนูมีอาการปวดหัว เวลาปวดจะปวดมาก ปวดจนทำอะไรไม่ได่เลยปวดทั้งสองข้างแล้วก็ไม่มีไข้นะคะ ปวดเหมือนหัวจะระเบิดเลยคะตัวเย็นมีอาการชาตามมือแขน ขาจะเป็นปั้นๆ แขนอยู่ดีๆก็ชาๆแล้วบางทีรู้สึกแปลบๆเหมือนมีอะไรทิ่มขณะที่มีอาการชาคะ อยากทราบว่าหนูเป็นอะไรต้องรักษาหรือต้องพบแพทย์ไหมคะ
สวัสดีค่ะ อาการปวดหัว อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมองหรือเลือดออกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง หรือมีอาการอ่อนแรงหรือชาไปครึ่งซีก ปากเบี้ยว หน้าเบี้ยว พูดไม่ชัดสังเกตอาการถ้ามีอาการทางระบบประสาทอื่นๆร่วมด้วยดังกล่าวไป ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ มีประวัติอุบัติเหตุที่ศีรษะนำมาก่อน ให้รีบไปพบแพทย์เพื่อตรวจร่างกายทางระบบประสาทอย่างละเอียดการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์